Martin Buday

Martin Buday (11. november 1991, Nitra) je slovenský bojovník zmiešaných bojových umení a bývalý grappler, ktorý zápasil v kategórii ťažkej váhy organizácie Ultimate Fighting Championship (UFC). Po Ľudovítovi Kleinovi bol druhým reprezentantom Slovenska v UFC. Je taktiež bývalým šampiónom ťažkej váhy organizácie Oktagon MMA. V grapplingu je dvojnásobným európskym IBJJF šampiónom v disciplíne No-Gi. V minulosti figuroval na trinástom mieste UFC rebríčka najlepších bojovníkov ťažkej váhy.

 Začiatky 
Martin Buday sa narodil 11. novembra 1991 v Nitre. S bojovými umeniami začal ako osemnásťročný za účelom schudnúť. Najskôr sa venoval brazílskemu džiu-džicu, ktoré trénoval v nitrianskom klube Gracie Barra Pitbull. V tomto športe bol sa mu darilo a umiestňoval sa na rôznych európskych turnajoch, pričom jeho najväčším úspechom boli dve zlaté medaile z európskych IBJJF šampionátov na úrovni modrého a fialového pása. Neskôr prešiel k MMA, ktoré začal trénovať pod vedením Attilu Végha v Spartakus Fight Gyme v Trnave.

 Kariéra v zmiešaných bojových umeniach 
Po tom čo v roku 2014 vyhral dva amatérske zápasy, oba prostredníctvom submisie, uskutočnil Buday svoj profesionálny MMA debut 23. októbra 2015 proti Urosovi Stefanovicovi, ktorého porazil jednohlasne na body. Jeho nasledujúcim súperom bol Juan Espino, budúci víťaz 28. série šou The Ultimate Fighter, s ktorým Buday prehral na body. Ide o doposiaľ jedinú prehru v Budayovej kariére.

Vo svojom treťom profesionálnom zápase čelil Milanovi Vrbičovi na podujatí slovenskej organizácie XFN. Vrbiča knokautoval v prvom kole.

 Oktagon MMA 
Buday v Oktagone debutoval 26. mája 2018. Súpera Dzhangira Nasibova porazil cez technický knokaut v prvom kole. Svoje nasledujúce tri zápasy v organizácii všetky ukončil pred limitom, pričom dva vyhral na TKO a jeden na submisiu.

 Oktagon šampión ťažkej váhy 
Po tom čo dosiahol sériu šiestich víťazstiev po sebe Buday dostal príležitosť zápasiť o voľný titul šampióna ťažkej váhy Oktagonu. Postaviť sa mal proti Mikhailovi Mokhnatkinovi na karte Oktagon 20 v decembri 2020, zápas bol ale zrušený po tom čo Buday ochorel na COVID-19 a bol preložený na 1. máj 2021, pričom jeho novým súperom sa stal Poliak Kamil Minda. Buday bol však nútený odstúpiť kvôli zraneniu a zápas bol opäť preložený na 19. jún na podujatie Oktagon 25. Buday Mindu knokautoval v druhom kole a stal sa tak novým šampiónom.
 Titul mu bol neskôr odobraný po tom čo podpísal s UFC.

 Dana White's Contender Series 
V júni 2021 bolo oznámené, že Buday dostal pozvánku do kvalifikačnej šou Dana White's Contender Series, v ktorej bojovníci súťažia o možnosť získať zmluvu s UFC. Jeho zápas sa konal 12. októbra 2021 a pôvodne v ňom mal čeliť Hugovi Cunhovi, ktorý však odstúpil a bol nahradený Lorenzom Hoodom. Buday vyhral prostredníctvom TKO kolenom do hlavy v prvom kole. Prezident UFC Dana White následne na tlačovej konferencii potvrdil že Buday je jedným z bojovníkov ktorým bude ponúknutá UFC zmluva.

 Ultimate Fighting Championship 
Buday v UFC debutoval proti Chrisovi Barnettovi 16. apríla 2022 na podujatí UFC on ESPN: Luque vs. Muhammad 2. Po tom čo dominoval väčšinu zápasu, Buday na začiatku tretieho kola zasiahol Barnetta nelegálnym lakťom do hlavy, dôsledkom čoho Barnett nebol schopný ďalej pokračovať. Rozhodca to vyhodnotil ako neúmyselný faul, a zápas tým pádom skončil ako výhra technickým rozhodnutím pre Budaya.

Jeho ďalším súperom sa stal Lukasz Brzeski 13. augusta 2022 na UFC on ESPN: Vera vs. Cruz. Buday zápas vyhral na body nejednohlasným rozhodnutím.

V jeho treťom zápase v UFC sa Buday postavil proti Jakeovi Collierovi na podujatí UFC Fight Night: Song vs. Simón, ktoré sa uskutočnilo 29. apríla 2023. Buday zvíťazil jednohlasne na body.

Buday sa 12. augusta 2023 postavil proti Joshovi Parisianovi na podujatí UFC on ESPN: Luque vs. dos Anjos ako náhrada na poslednú chvíľu za Walta Harrisa. Súpera ukončil na submisiu kimura v prvom kole. Po tejto výhre sa Buday ako prvý Slovák v histórii umiestnil v UFC rebríčku top 15 bojovníkov, obsadzujúc pätnástu priečku v rámci ťažkej váhy.

V jeho ďalšom zápase bude Buday čeliť UFC nováčikovi Šamiľovi Gazievovi 16. decembra 2023 na UFC 296 - Edwards vs. Covington.

 Šampionáty a úspechy 
 Hodnosti 
 Hnedý pás v brazílskom džiu-džicu
 Zmiešané bojové umenia 
 Oktagon MMA
 Oktagon šampión ťažkej váhy (raz)
 Brazílske džiu-džicu 
 2017 Hungarian Open šampión, Budapešť (Otvorená váha a váha nad 95 kg)
 2017 Strieborná medaila na Hungarian Open v No-Gi (Otvorená váha)
 ISFA Európsky šampión
 Medzinárodná federácia brazílskeho džiu-džicu (IBJJF)
 2018 Zlatá medaila na Dublin International Open (nad 100 kg)
 2018 Dve zlaté medaile na Dublin International Open v disciplíne No-GI (Otvorená váha a váha nad 100 kg)
 2016 Dve zlaté medaile na Rome International Open (Otvorená váha a váha nad 100 kg)
 2015 Európsky No-Gi šampión, Lisabon (Otvorená váha)
 2015 Strieborná medaila na Európskom šampionáte v No-Gi, Lisabon (nad 100 kg)
 2015 Strieborná medaila na Rome International Open (nad 100 kg)
 2015 Bronzová medaila na Rome International Open (Otvorená váha)
 2015 Dve zlaté medaile na London Fall International Open (nad 100 kg)
 2015 Bronzová medaila na London Winter International Open (Otvorená váha)
 2014 Zlatá medaila na Munich Winter International Open (nad 100 kg)
 2013 Európsky No-Gi šampión, Lisabon (nad 100 kg)
 2013 Strieborná medaila na Munich International Open (nad 100 kg)

 Bilancia v zmiešaných bojových umeniach 

 Profesionálna bilancia 19
zápasov 16 výhier 3 prehryCez knokaut 7 2Cez submisiu 2 0Cez rozhodnutie 7 1

VýsledokBilanciaOponentMetódaPodujatieDátumKoloČasMiestoPoznámkyPrehra16-3Will FleuryTKO (údery)Oktagon 81: Fleury vs. Buday28. decembra 2025 1 1:40Praha, ČeskoBoj o opasok šampióna v ťažkej váhe Oktagon MMAVýhra16-2Marcus BuchechaRozhodnutie (jednohlasné)UFC Fight Night: Whittaker vs. de Ridder26. júla 2025 3 5:00Abú Zabí, Spojené arabské emirátyVýhra 15-2Uran SatybaldievRozhodnutie (jednohlasné)UFC Fight Night: Emmett vs. Murphy5. apríla 2025 3 5:00Las Vegas, Nevada, USAVýhra 14-2Andrei ArlovskiRozhodnutie (nejednohlasné)UFC 30329. júna 2024 3 5:00Las Vegas, Nevada, USAPrehra 13-2Shamil GazievTKO (údery)UFC 2966. decembra 2023 2 0:56Las Vegas, Nevada, USAVýhra13-1Josh ParisianSubmisia (kimura)UFC on ESPN: Luque vs. dos Anjos14:11Las Vegas, Nevada, USA Výhra12-1Jake CollierRozhodnutie (jednohlasné)UFC Fight Night: Song vs. Simón35:00Las Vegas, Nevada, USA Výhra11-1Lukasz BrzeskiRozhodnutie (nejednohlasné)UFC on ESPN: Vera vs. Cruz35:00San Diego, Kalifornia, USA Výhra10-1Chris BarnettTechnické rozhodnutie (jednohlasné)UFC on ESPN: Luque vs. Muhammad 231:38Las Vegas, Nevada, USA Výhra9-1Lorenzo HoodTKO (koleno)Dana White's Contender Series 4314:56Las Vegas, Nevada, USAVýhra8-1Kamil MindaTKO (údery)Oktagon 2524:01Brno, ČeskoVýhra7-1Daniel DittrichSubmisia (kimura)Oktagon 1421:13Bratislava, Slovensko Výhra6-1Yevhenii OrlovTKO (údery)Oktagon Prime 113:32Košice, Slovensko Výhra5-1Jose Rodrigo GuelkeTKO (vzdanie sa)SFG Night of Champions 525:00Trnava, Slovensko Výhra4-1Lukasz LysoniewskiTKO (údery)Oktagon 914:45Bratislava, SlovenskoVýhra3-1Dzhangir NasibovTKO (vzdanie sa)Oktagon 615:00Košice, SlovenskoVýhra2-1Milan VrbicTKO (odklepanie na údery)XFN 911:09Nitra, SlovenskoPrehra1-1Juan EspinoRozhodnutie (jednohlasné)Fecaluma - MMA-K1-BJJ35:00Santa Cruz de Tenerife, ŠpanielskoVýhra1-0Uros StefanovicRozhodnutie (jednohlasné)Fight of Gladiators - Night of Champions 225:00Trnava, Slovensko

 Amatérska bilancia 2 zápasy 2 výhry 0 prehierCez submisiu 2 0

VýsledokBilanciaOponentMetódaPodujatieDátumKoloČasMiestoPoznámkyVýhra2-0Jakub KontinaSubmisia (keylock)Fight of Gladiators - Night of Champions 12:05Trnava, Slovensko Výhra1-0Juraj StruhárSubmisia (škrtenie ramenom)Fight of Gladiators 312:16Nitra, Slovensko  

 Referencie 

 Externé odkazy 
 Martin Buday na portáli Sherdog
 Martin Buday na oficiálnej webstránke UFC

Kategória:Súťažiaci v MMA
Kategória:Slovenskí zápasníci
Kategória:Osobnosti z Nitry